als_Latn dik_Latn sag_Latn
BOTERORI 2018 / KUALIFIKUESE
Francë – Bullgari
Franca e nisi me një barazim zhgënjyes në Bjellorusi muajin e shkuar dhe duket se nuk e ka kaluar ende tronditjen e humbjes në finalen e Kampionatit Europian. Në Bjellorusi skuadra e drejtuar nga Didier Deschamps luajti dobët dhe nuk pati ndonjë rrezikshmëri të lartë, duke u ndalur te barazimi pa gola nga një rival që në teori është shumë inferior. Për këtë arsye, sot Francës i duhet patjetër fitorja në shtëpi ndaj Bullgarisë, një rival që ka pasur shumë probleme këto vitet e fundit. Edhe në ndeshjen e parë Bullgaria fitoi me shumë vuajtje kundër Luksemburgut, duke pësuar 3 gola, ndaj sot do ta ketë mjaft të vështirë të rezistojë qoftë edhe për 45 minuta.
Parashikimi: 1/1
Holandë – Bjellorusi
Një gol nga mesfushori Wesley Sneijder në minutën e 67-të i dha një pikë Holandës muajin e shkuar në Suedi, duke marrë një barazim të artë, që e lejon skuadrën e drejtuar nga Danny Blind ta nisë mbarë, në një fushë të vështirë. Sot pritet fitorja e parë e “Tulipanëve”, që presin Bjellorusinë. Skuadra lindore habiti në ndeshjen hapëse, duke ndalur te barazimi pa gola Francën e frikshme dhe duke shkëlqyer në aspektin mbrojtës, ndaj shpreson të bëjë të njëjtën gjë sot. Megjithatë, Holanda luan ndryshe nga Franca dhe është favorite e madhe, pavarësisht se mund të ndihet shumë mungesa e mesfushorit Arjen Robben, i dëmtuar ditët e fundit.
Parashikimi: 1/1
Luksemburg – Suedi
Suedia e nisi fushatën eliminatore me një barazim në shtëpi kundër Holandës, një rezultat i pranueshëm, ndaj një rivali me emër të madh dhe shumë talente në përbërje, edhe pse këto vitet e fundit ka qenë në krizë. Sot Suedia viziton Luksemburgun dhe kërkon me çdo kusht 3 pikët, para se të presë Bullgarinë të hënën, në një tjetër sfidë që duhet fituar, për të kapur kreun e renditjes. Në letër është një ndeshje e lehtë për Suedinë, që ka një skuadër cilësore, edhe pse largimi i Zlatan Ibrahimovic-it natyrisht që do të ndihet. Luksemburgu shkëlqeu në ndeshjen e parë në Bullgari dhe ishte pranë fitores, duke shënuar 3 herë, por u mund në fund dhe duket qartë që ka probleme në aspektin mbrojtës.
Parashikimi: 2/3+
Hungari – Zvicër
Hungaria shkëlqeu në Europian, por duket se euforia i ka bërë dëm, sepse në ndeshjen e parë kualifikuese për Botërorin 2018 u ndal te barazimi pa gola në Ishujt Faroe. Në një ndeshje që duhej fituar pa probleme, Hungaria bëri një figurë të shëmtuar dhe realisht fitoren e meritonin vendasit modestë. Sot Hungaria kërkon të reagojë, por pret një Zvicër të frikshme, që mbetet një ndër skuadrat më cilësore në Europë, edhe pse nuk ka arritur asnjëherë ta hedhë hapin e madh, sepse ndalet sapo kalon grupet, apo një tur më tej, si në Europian, ashtu edhe në Botëror. Në ndeshjen hapëse Zvicra mposhti në çdo drejtim Portugalinë dhe tashmë kërkon të nisë arratisjen, ndaj sot synon fitoren, edhe pse nuk është një ndeshje e lehtë.
Parashikimi: FF2
Letoni – I. Faroe
Letonia nuk e pati aq të lehtë sa mendohej, por arriti të merrte 3 pikët në ndeshjen e parë në grup, në Andorrë, rival që në fakt nuk duhet të shqetësojë askënd që realisht synon të bëjë diçka serioze në eliminatore. Sot Letonia pret rivalin direkt për vendin e katërt në grupin B, Ishujt Faroe, që këto vitet e fundit janë rritur ndjeshëm. Jo më kot, në kualifikueset e fundit Ishujt Faroe morën disa rezultate të shkëlqyera dhe muajin e shkuar e nisën duke barazuar ndaj Hungarisë, shenjë se në aspektin mbrojtës dinë të sillen shumë mirë dhe sot nuk priten shumë gola.
Parashikimi: 0-2 gola
ME SHUME PARASHIKIME I GJENI TE GAZETA “BASTI”
pap_Latn als_Latn als_Latn als_Latn glg_Latn als_Latn als_Latn als_Latn als_Latn als_Latn als_Latn als_Latn fao_Latn mri_Latn als_Latn nso_Latn als_Latn